Eunice Wanjiru Njoki (anajulikana kwa jina la Mammito; alizaliwa Nairobi, 18 Septemba 1993) ni Mkenya anayejihusisha na shughuli za uigizaji, uandishi, utangazaji na uchekeshaji. Mammito hakuwahi kupata nafasi ya kumfahamu baba yake mzazi wala hakuwahi kujua hisia azipatazo mtu anapokua na baba. Mama yake, Nancy Njoki, alimlea na kumkuza peke yake. Alikulia katika makazi duni ya Kibera.. Alipata elimu yake ya msingi kutoka shule ya Laini Saba. Kupata mlo mmoja pekee ndani ya Kibera ililazimu kupambana. Kwasababu Maisha katika makazi haya yalikua na changamoto nyingi, mama yake alikuwa mkali sana na hakumruhusu acheze na watoto wa majirani. Mammito alijiunga na darasa la kwanza katika shule ya msingi Laini Saba mwaka 2001. Alifanya mitihani yake ya KCPE mwaka 2007. Baada ya apo, alijiunga na shule ya sekondari ‘’Gatero Girls High School, Nyahururu’’ mwaka 2008 ambapo alisoma mpaka kidato cha tatu. Mwaka 2011 alibadili shule na kujiunga na Silanga Mixed Secondary School, Kibera ambapo huko alifanya mitihani ya KCSE mwaka 2011. Alisoma Elimu ya maendeleo ya jamii kutoka chuo kikuu cha Mount Kenya.[onesha uthibitisho] Kwa kipindi hicho, alijihusisha sana na uchekeshaji, uchezaji muziki na mashairi, vyote hivi mama yake na shangazi walivipinga kwa nguvu kwa madai ya kuwa vinamfanya awe kituko.